ಕೈಮೇಲೆ ಜೇನ್ನೊಣಗಳ ಹಿಂಡನ್ನೇ ಸಾಗಿಸಿದ ಭೂಪ.! ಜೇನ್ನೊಣಗಳ ಒಂದಿಡೀ ಕಾಲೋನಿಯನ್ನೇ ತನ್ನ ಕೈಗಳ ಮೇಲೆ ಹೇರಿಕೊಂಡು ಸಾಗಾಟ ಮಾಡಿದ ವ್ಯಕ್ತಿಯೊಬ್ಬರ ಶಾಕಿಂಗ್ ವಿಡಿಯೋವೊಂದು ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ. ರಾಣಿ ಜೇನನ್ನು ತನ್ನ ಮುಷ್ಠಿಯಲ್ಲಿ ಹಿಡಿದುಕೊಂಡು, ಅದರ ಬೆನ್ನಿಗೆ ಬಂದ ಮಿಕ್ಕೆಲ್ಲಾ ಜೇನುಗಳನ್ನು ತನ್ನ ಕೈ ಮೇಲೆ ಹೇರಿಕೊಂಡು ಹೋಗುತ್ತಿರುವ ಈತನ ವಿಡಿಯೋವನ್ನು ಡೊಮಿನಿಕನ್ ರಿಪಬ್ಲಿಕ್ನಲ್ಲಿ ರೆಕಾರ್ಡ್ ಮಾಡಲಾಗಿದೆ. ಜೇನ್ನೊಣಗಳು ತನಗೆ ಏಕೆ ಚುಚ್ಚುವುದಿಲ್ಲ ಎಂದು ಕೇಳಿದಾಗ ಪ್ರತಿಕ್ರಿಯಿಸಿದ ಈತ, ಅವಕ್ಕೆ ತಮ್ಮ ಮಾಲೀಕ ಯಾರು ಎಂದು ಗೊತ್ತಿದೆ. ರಾಣಿ ಜೇನನ್ನು ನನ್ನ ಮುಷ್ಠಿಯಲ್ಲಿ ಹಿಡಿದಿದ್ದೇನೆ. ನಾನು ಈಗ ಅವುಗಳನ್ನು ಬಾಕ್ಸ್ನಲ್ಲಿ ಹಾಕಲಿದ್ದೇನೆ ಮತ್ತು ಅಲ್ಲಿ ಅವು ಜೇನುತುಪ್ಪ ಬಿಡಲಿವೆ ಎಂದು ತಿಳಿಸುತ್ತಾನೆ. ಜೇನುತುಪ್ಪವನ್ನು ಅತಿಯಾಗಿ ಸೇವಿಸುವುದರ ಪರಿಣಾಮವೇನು ಗೊತ್ತಾ..?